Björn segir jafnframt að mjög erfitt og jafnvel ómögulegt sé að efnisendurvinna samsett plast og það sem er í fleira en einum lit , eða um 30% flokkaðs plasts . Fréttablaðið / Pjetur - Getty / balipadma Plastið sem safnað er til endurvinnslu á vegum Sorpu á höfuðborgarsvæðinu fer til Svíþjóðar í orkuendurvinnslu en vonast er til að málin verði komin í betra horf í haust eða um næstu áramót , að sögn Björns H. Halldórssonar , framkvæmdastjóra Sorpu . Hann segir í samtali við Vísi að Sorpa hafi undanfarið gert tilraunir með að koma hluta af plastinu til efnisendurvinnslu , en það sé enn óljóst hversu miklu vinnsluaðilar í Evrópu geta tekið á móti . Greint var frá því í síðustu viku að sífellt fleiri Reykjavíkurbúar vilji flokka plast . Plastið sem er í dag sent til orkuendurvinnslu er brennt í Svíþjóð og nýtt til rafmagnsframleiðslu og húshitunar . Efnisendurvinnsla á hins vegar um það þegar efni er endurnýtt til þess að búa til nýja vöru eða efni . Björn H. Halldórsson , framkvæmdarstjóri Sorpu Fréttablaðið Eftir að Kína , Indland og fleiri ríki í Asíu hættu nánast að taka við plasti til endurvinnslu á síðasta ári frá Bandaríkjunum og Evrópu hefur reynst mjög erfitt að koma plasti til efnisendurvinnslu . Hér á landi var engin undantekning á því , og af þeim sökum greip Sorpa til þess ráðs að byrja að senda plastið til brennslu í Svíþjóð . Árið 2016 , áður en kínversk yfirvöld drógu stórlega úr innflutningi sínum á plasti og öðru rusli , tók Kína eitt og sér við tveimur þriðju af flokkuðu plasti í heiminum . Eftir að sá markaður fyrir plast lokaðist reyndi mikið á endurvinnslugetu á Vesturlöndum . Staðan í dag er sú að Sorpa hefur gert tilraunir með að senda hluta plastsins sem hún safnar til efnisendurvinnslu . Björn segir þetta meðal annars gert til þess að sjá hvað úrvinnsluaðilinn geti tekið á móti miklu magni . Enn sé langt í að næg vinnslugeta verði til staðar í Evrópu til að efnisendurvinna allt það plast sem ríkin láta eftir sig . Erfitt hefur reynst fyrir fyrirtæki í álfunni að bregðast skyndilega við því að plast byrjaði að safnast upp . Björn sér fram á einhverjar breytingar þar á og vonast til að vinnslugetan verði komin í betra horf með haustinu og um næstu áramót . Guðrún Lilja Kristinsdóttir , umhverfisfræðingur hjá UmhverfisstofnunFréttablaðið / Anton Alltaf ákjósanlegra að plastið sé notað í orkuframleiðslu frekar en urðað En er skárra að senda plastið úr landi í brennslu en að urða það ? Guðrún Lilja Kristinsdóttir , teymisstjóri á sviði loftslagsmála og græns samfélags hjá Umhverfisstofnun , segir svo vera . Það sé alltaf betra að plastið sé notað í slíka orkuframleiðslu en að það sé urðað hér á landi . „ Bæði erum við auðvitað að horfa á það að mikið landsvæði fer undir urðun og urðunarstaði , og svo er plastið mjög lengi að brotna niður , ef það brotnar einhvern tímann niður . “ Jafnvel þá brotni það niður í svokallað örplast og ekki er almennilega vitað hversu mikil áhrif slíkar agnir hafi á umhverfið . Guðrún segir það sama gilda ef einnig er tekið mið af þeim útblæstri sem fylgi flutningi á plastinu úr landi . Heilt á litið vegur flutningur á vörum frá framleiðendum til neytenda yfirleitt minna í lífsferli vöru en margir halda , þó hún sé flutt heimshorna á milli . Ef litið sé á heildarmyndina þá sé framleiðsla vörunnar yfirleitt mun stærri þáttur í fótspori hennar . Þar að auki segir hún plast vera mjög létt hráefni sem þýðir að minni orka fer í flutningana . Hún ítrekar að lokum mikilvægi þess að urðun sé sísti kosturinn í stöðunni : „ Það er alltaf betra að úrgangur fari í orkuvinnslu , sem er endurnýting auðlindarinnar , heldur en að honum sé fargað á urðunarstöðum , sem á í öllum tilvikum að vera síðasta úrræðið . “ Sorpbrennsla í Svíþjóð orðinn stór iðnaður Myndband sem Rakel Steinarsdóttir birti af urðunarsvæðinu við Fíflholt á Mýrum á Vesturlandi hefur vakið mikla athygli undanfarna daga .